BlackRock

BlackRock, Inc. je medzinárodná investičná a správcovská akciová spoločnosť so sídlom v Spojených štátoch, ktorá spravuje aktíva svojich akcionárov. Poskytuje aj služby v oblasti manažérstva rizika a poradenské služby pre inštitucionálnych a retailových klientov.

Je najväčšou správcovskou firmou na svete, pričom hodnota ňou spravovaného majetku činí vyše 10 biliónov dolárov. Zákazníkmi BlackRock sú súkromní investori a inštitúcie, napr. banky, dôchodkové sporiteľne, nadácie, poisťovne, štátne fondy a centrálne banky.

Túto investičnú firmu riadenia rizík založil v roku 1988 Larry Fink. Má podiel na všetkých 40-tich akciových spoločnostiach, registrovaných na Nemeckej burze DAX, pričom jej podiel na týchto firmách sa pohybuje medzi 1 a 9 percentami a u siedmich z nich je najväčším podielnikom. Okrem toho je najväčším akcionárom Nemeckej burzy, ktorá je tiež samostatnou akciovou spoločnosťou. BlackRock je svojou značkou iShares činný v biznise s fondami, obchodovateľnými na burze (ETF). Na tomto obchodnom poli má táto spoločnosť trhový podiel 37 percent (stav: 2018). V roku 2020 prináleží BlackRocku v Európe trhový podiel v objeme správy ETF 40 percent.

BlackRock si v rámci jeho mandátu hlasovacieho práva na valných zhromaždeniach akcionárov a stretnutiach s vedením firiem osvojuje právo na vplyv. Pritom vystupuje ako správca majetku, zastupujúci záujmy toho, koho majetok spravuje.

Referencie

Iné projekty 

Podniky v USA
Finančné podniky
Nadnárodné spoločnosti
Podniky obchodované na Newyorskej burze
Podniky založené v 1988